CELEX: 32013R0711
Language: et
Date: 2013-07-24 00:00:00
Title: Komisjoni rakendusmäärus (EL) nr 711/2013, 24. juuli 2013 , teatavate kaupade klassifitseerimise kohta kombineeritud nomenklatuuris

25.7.2013   
            
            
               ET
            
            
               Euroopa Liidu Teataja
            
            
               L 200/16
            
         KOMISJONI RAKENDUSMÄÄRUS (EL) nr 711/2013,
   24. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta), (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Plastist kokkumonteerimata mängukujuke, umbes 4,5 cm pikk ja koosneb kahest osast. Toode esitatakse tollile munakujulises plastkestas, millel on kaks eraldatavat, äärtest tugevasti teineteise külge kinnituvat poolt.
                  Kujukesel on inimesele iseloomulik välimus. Sellel ei ole liikuvaid osi ega äravõetavaid riideid ja see püsib oma asendis ilma toeta.
                  Kujuke kujutab võlurit koomiksiseeriast ja moodustab koos teiste sama seeria tegelaskujudega ühe kollektsiooni.
               
               
                  9503 00 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a, 5b ja 6 ning CN-koodide 9503 00 ja 9503 00 95 sõnastusega.
                  Seda ei või klassifitseerida nukuna CN-koodi 9503 00 21 alla, sest toode ei ole nukk. Nukk on tavaliselt beebit, väikest tüdrukut või poissi või modelli kehastav inimkuju. Väikesi jäiku kujukesi, mis säilitavad oma asendi ilma toeta, ei peeta nukkudeks.
                  Samuti ei või seda klassifitseerida CN-koodi 9503 00 49 alla kui mänguasja, loomi või mitte inimolendeid kujutava olendit, v.a täistopitud mänguasjad, kuna tegelast kujutava kujukese objektiivsed omadused on inimesele omased; sellel ei ole loomale või mitteinimolendile iseloomulikke omadusi.
                  Toode on koomiksitegelast kujutav inimest meenutav kujuke (vt ka kombineeritud nomenklatuuri selgitavad märkused, CN-koodid 9503 00 81 – 9503 00 99). Seega tuleb kujuke klassifitseerida CN-koodi 9503 00 95 alla kui muu plastist mänguasi.